**CARTA DE COMPROMÍS EDUCATIU**

Les persones sotasignades, Josep Besora, Director de l’institut Joan Amigó de l'Espluga de Francolí, i ................................................ (pare, mare, tutor/a legal) de l’alumne/a ................................................ , conscients que l’educació implica l’acció conjunta de la família i de l’institut, signem aquesta carta de compromís educatiu, la qual comporta els següents:

**COMPROMISOS**

**Per part del centre**

1.- Facilitar una formació que contribueixi al desenvolupament integral de la personalitat de l'alumne/a i vetllar pels seus drets en l'àmbit escolar.

2.- Informar la família del Projecte Educatiu, del Projecte de Direcció i de les Normes

d’Organització i Funcionament del centre.

3.- Informar la família i l’alumnat dels criteris que s’aplicaran per avaluar el

rendiment acadèmic, fer-ne una valoració objectiva i, si escau, explicar a la família els

resultats de les avaluacions i de les activitats de recuperació i / o consolidació.

4.- Adoptar les mesures educatives alternatives o complementàries adients per

atendre les necessitats específiques de l’alumnat i mantenir-ne informada la família.

5.- Mantenir una comunicació regular amb la família per informar-la de l’evolució

acadèmica i personal de l’alumnat.

6. Comunicar a la família les faltes de l’alumnat al centre i qualsevol altra

circumstància que sigui rellevant per al seu desenvolupament acadèmic i personal.

7. Atendre, en un termini raonable, les peticions d’entrevista o de comunicació que

formuli la família.

8. Revisar conjuntament amb la família el compliment d’aquests compromisos i, si

escau, el contingut.

**Per part de la família**

1. Respectar el caràcter propi del centre i reconèixer l’autoritat dels responsables del

centre i del professorat.

2. Comprometre’s amb el centre a recolzar i desenvolupar l’aplicació del seu projecte

educatiu.

3. Instar el fill/a a respectar les normes específiques de funcionament del centre, en

particular, les que afecten la convivència escolar i el desenvolupament normal de les

classes.

4. Vetllar perquè el fill/a compleixi el deure bàsic de l’estudi, d’assistència regular i

puntual amb tot el material necessari per a realitzar les activitats acadèmiques, així com fer les tasques encomanades a casa pel professorat.

5. Ajudar el fill/a a organitzar el temps d’estudi a casa, a preparar el material per a

l’activitat escolar i a adoptar criteris i mesures que pugin afavorir el rendiment escolar del fill/a.

6. Adreçar-se directament al centre per contrastar les discrepàncies, coincidències o

suggeriments en relació amb l’aplicació del projecte educatiu en la formació del

fill/a.

7. Facilitar al centre les informacions del fill/a que siguin rellevants per al procés

d’aprenentatge.

8. Informar al centre de qualsevol incident rellevant que s’hagi produït fora de

l’institut i que pugui alterar la bona convivència entre els membres de la nostra

comunitat educativa.

9. Ensenyar l’alumne/a a responsabilitzar-se dels seus efectes personals dins del

recinte escolar.

10. Mantenir-se informat de les novetats del centre a través dels diferents mitjans que el centre disposa: contacte amb el tutor individual, assistència a les reunions que es convoquin, pàgina web, correu electrònic, programa de gestió, fulls informatius ...

11. Vetllar perquè els seu fill/a assisteixi a les activitats formatives que es realitzen

fora del centre dins de la programació ordinària del curs.

12. Atendre, en un termini raonable, les peticions d’entrevista o de comunicació que

formuli el centre.

13. Informar i compartir amb el fill/a el contingut d’aquests compromisos.

14. Revisar conjuntament amb el centre educatiu el compliment dels compromisos de la carta i, si escau, el contingut.

15. Les famílies o els propis alumnes, en cas que siguin majors d’edat, han d’haver signat una declaració responsable per la qual es comprometen a seguir les normes establertes davant la COVID-19, mantenir el centre educatiu informat de qualsevol novetat al respecte i permetre l’intercanvi de dades personals entre els Departaments d'Educació i Salut amb la finalitat de fer la traçabilitat de possibles contagis en relació a la gestió de casos.

I per a què així consti signem aquesta carta de compromís educatiu que tindrà vigència mentre duri l'escolarització del seu fill/a al nostre institut.

L’institut La família

(Director) (pare, mare, tutor /a legal)

Signatura Signatura

L'Espluga de Francolí, ............. de .......................... de ........

Benvolguts pares,

L’article 20 de la Llei d’Educació defineix la carta de compromís educatiu en el marc del projecte educatiu del centre, com el document que expressa els objectius necessaris per assolir un entorn de convivència i respecte pel desenvolupament de les activitats educatives i els compromisos que cada família s’avenen a adquirir amb relació amb els principis que la inspiren.

El Centre ha elaborat aquesta carta de compromís, que ha estat aprovada pel Consell Escolar. Us agrairíem que ens la retornéssiu signada, si esteu d’acord a assumir aquest compromís, i la féssiu arribar al tutor individual del vostre fill/a.

Cordialment,

L’Equip directiu